hotchpotch/miracl-hf-unified huggingface dataset:
Liisan seikkailut peilimaailmassa (elokuva)
Liisan seikkailut peilimaassa on fantasiaelokuva vuodelta 2016, jonka on ohjannut James Bobin ja käsikirjoittanut Linda Woolverton. Elokuva perustuu kirjailija Lewis Carrollin luomiin hahmoihin, ja se on jatko-osa elokuvalle Liisa ihmemaassa. Elokuvan ovat tuottaneet Tim Burton, Joe Roth, Suzanne Todd ja Jennifer Todd.
Liisa on seurannut edesmenneen isänsä jalanjälkiä ja lähtenyt merille. Oltuaan kolme vuotta poissa ja palattuaan Kiinasta takaisin Lontooseen, hän kuulee entisen sulhasehdokkaansa Hamish Ascotin siirtyneen tämän isän seuraajana yrityksen johtoon. Liisan äiti on myynyt miehensä perimät yrityksen osakkeet ja joutunut panttaamaan talon. Liisa on vaarassa menettää joko laivansa tai perheensä kodin. Liisa kohtaa yllättäen Absolem-perhosen ja seuraa tätä peilin läpi Alimaailmaan.
Alimaailmassa Liisa tapaa vanhat tuttunsa Valkoisen kuningattaren, Irvikissan, Valkoisen kanin, Tittelityyn ja Tittelitomin ynnä muut. He toivovat, että Liisa pelastaisi Hullun Hatuntekijän, joka on nyt todella sekaisin ja huonovointinen. Hatuntekijä on aiemmin kertonut perheensä kuolleen, mutta väittää nyt, että perhe on sittenkin elossa. Hän pyytää Liisaa pelastamaan perheensä.
Valkoisen kuningattaren mielestä ainoa keino saada Hatuntekijä jälleen terveeksi, on tuoda tämän perhe takaisin. Liisan olisi matkustettava ajassa taaksepäin. Siihen tarvitaan kronosfääri, joka hallitsee kaikkea Alimaailman aikaa. Liisa lähtee itse Ajan luokse. Aika kertoo Liisalle, että menneisyyden muuttaminen on mahdotonta. Siitä huolimatta Liisa varastaa kronosfäärin, ja matkustaa aikaan, jolloin Hatuntekijä oli nuori. Kronosfäärin perässä on myös Punainen kuningatar, joka haluaisi kronosfäärin avulla saada Alimaailman hallintaansa.
Petit Le Mans 2013
Petit Le Mans 2013 oli moottoriurheilun kestävyysajokilpailu, joka ajettiin 9. lokakuuta Road Atlantan moottoriradalla Yhdysvalloissa.
Kilpailun voittivat Lolalla ajaneet Nick Heidfeld, Neel Jani ja Nicolas Prost.
Leo Yllö
Leonid (Leo) Yllö () oli Inkerissä syntynyt suomalainen agronomi ja Valtion siementarkastuslaitoksen johtaja ja professori.
Yllö valmistui ylioppilaaksi Narvan 1. gymnasiumista vuonna 1934. Hän valmistui Tarton yliopistosta agronomiksi vuonna 1938 ja suoritti agronomin maisteritutkinnon vuonna 1939; vironkielisen maisterityön nimenä oli "Põlluviljade saakide tõus maaparandustööde mõjul". Hän jatkoi opintojaan Helsingin yliopistossa, josta valmistui maatalous- ja metsätieteiden kandidaatiksi 1949, lisensiaatiksi 1956 ja tohtoriksi 1958. Hän teki opintomatkoja useisiin Euroopan maihin. Hänen saksankielisen väitöskirjatyönsä (1956) otsikkona oli "Über den Einfluss der Anbautechnik auf dem Ertrag der Blattrübe in Finnland".
Yllö työskenteli vuosina 1937–1943 Tarton yliopiston "Maaparanduse ja sookultuurin" laitoksen assistenttina. Vuosina 1945–1953 hän oli Helsingin yliopiston Biokemian laitoksen opetetustehtävissä. Sitten Yllö jatkoi Lisenssiviraston kemian osaston esittelijänä 1953–1957 ja Peräpohjolan koeaseman assistenttina 1958–1959. Hän oli Maatalouden tutkimuskeskuksen kasvinviljelylaitoksella (Tikkurilassa) tutkijana vuosina 1960–1961, vanhempana tutkijana 1962–1968 ja erikoistutkijana vuonna 1969. Valtion siementarkastuslaitoksen johtaja vuosina 1969–1978. Professorin arvonimi hänelle myönnettiin 1.12.1969. Hän siirtyi eläkkeelle 1.9.1978.
Yllön julkaisut liittyvät erityisesti kasvinsuojeluun ja Inkeriin. Hän toimi Inkeriläisten sivistyssäätiön hallituksessa ja vuodesta 1974 säätiön puheenjohtajana.
Pyynikin ylävesisäiliö
Pyynikin ylävesisäiliö on Tampereen vanhin ylävesisäiliö eli maanalainen ”vesitorni”. Yhä käytössä oleva ylävesisäiliö sijaitsee Pyynikinharjulla näkötornin vieressä ja se valmistui vuonna 1898. Alkuperäisen säiliön vesitilavuus oli 800 kuutiometriä. Säiliötä on laajennettu 1930-luvulla, työ valmistui vuonna 1938. Laajennusosan vesitilavuus on 2 400 kuutiometriä.
Vuonna 1938 Pyynikin ylävesisäiliöiden ja vuonna 1928 valmistuneen Kaupin vanhan vesitornin yhteenlaskettu vesitilavuus oli 5 200 kuutiometriä, joka vastasi noin kahta kolmasosaa vuorokausikulutuksesta. Nykyään Tampereen kuuden vesitornin ja ylävesisäiliön yhteiskapasiteetti on 23 200 kuutiometriä, joka on noin 45 prosenttia päivittäin verkostoon pumpatusta vesimäärästä (2016).
Real Madridin kausi 2017–2018
Kausi 2017–2018 oli Real Madridin 114. kausi ja seuran 87. perättäinen kausi Espanjan jalkapalloilun pääsarjassa. Artikkeli kattaa ajan 1. heinäkuuta 2017 – 30. kesäkuuta 2018.
Nettotulot yhteensä: €94,5M
Real Madrid liittyi suoraan kilpailun välierävaiheeseen.
Jani Vakoniemi
Jani Vakoniemi (s. 16. tammikuuta 1974 Jyväskylä) on suomalainen pääsarjauransa lopettanut koripalloilija. Hän oli pelipaikaltaan heittävä laitahyökkääjä ja pituutta hänellä on 197 cm. Vakoniemen kasvattajaseura on Äänekosken Huima.
Miesten 1.divisioonassa Vakoniemi edusti Äänekosken Huimaa vuodesta 1991 vuoteen 1996, kunnes Äänekosken Huima nousi SM-sarjaan (nykyinen Korisliiga). SM-sarjassa hän edusti Äänekosken Huimaa vuodet 1996-99. Vuonna 1999 Äänekosken Huima sijoittui SM-sarjassa neljänneksi, joka on seuran historian paras saavutus miesten sarjassa. 1999 Vakoniemi siirtyi 1.divisionassa pelaavaan Säynätsalon Rientoon. Visiitti 1.divisionassa oli vain kauden mittainen, kun Säynätsalon Riento keväällä 2000 nousi SM-sarjaan. Se muutti nimensä Säyri Basketiksi, jossa Vakoniemi pelasi vielä kauden 2000-2001. Hän lopetti pääsarjauransa 27. vuotiaana sairauden vuoksi.
Munuaisten vajaatoiminta
Kaudella 1999-2000 Vakoniemen yleiskunto alkoi heikentyä, hän kärsi voimakkaista pääkivuista ja näkö alkoi sumentua. Hän hakeutui Jyväskylän Keskussairaalaan, jossa kattavissa tutkimuksissa havaittiin munuaisten vajaatoiminta. Hän joutui viettämään sairaalassa 2. viikkoa juuri runkosarjan loppuvaiheessa. Vakoniemi palasi SM-sarjakarsintoihin lääkärin ohjeita uhmaten.
Munuiassiirre
Vuonna 2016 Vakoniemen munuaissairaus oli edennyt mununaisten toimimattomuuteen ja hän joutui dialyysihoitoihin. 8. kuukauden jälkeen hän sai munuaissiirteen. Munuaisten romahtamisesta, dialyysihoidoista ja elinsiirrosta hän kertoo kattavasti blogissaan.
Aiheesta muualla:
Suomen koripalloliiton pelaajakortti
Mike Kelly
Mike Kelly on NHL-seura Vegas Golden Knightsin apuvalmentaja kaudella 2017–2018. Kelly valmensi aikaisemmin NHL-seura Florida Panthersia.
Jake Bischoff
Jake Bischoff (s. 25. heinäkuuta 1994, Grand Rapids, Minnesota, Yhdysvallat) on oikeakätinen jääkiekkopuolustaja. Bischoff pelaa AHL-seura Chicago Wolvesissa.
Dave Prior
Dave Prior on nykyinen jääkiekkovalmentaja Vegas Golden Knights -joukkueessa, jossa hän toimii maalivahtivalmentajana.
Mahlatti
Mahlatti on Inarijärven suurin, ja suomen sisävesien 21. suurin saari eteläisellä Inarijärvellä. Sen pinta-ala on 21 km².
Saksan kansleri
Saksan kansleri voi tarkoittaa seuraavia:
Dan Asplund
Dan Arvo Asplund (s. ) on suomalainen tekniikan lisensiaatti sekä aiempi VTT:n laboratorion johtaja ja tutkimusprofessori.
Asplund kirjoitti ylioppilaaksi Svenska normallyseumista vuonna 1967. Hän valmistui Teknillisestä korkeakoulusta diplomi-insinööriksi vuonna 1973 ja tekniikan lisensiaatiksi 1982.
Hän työskenteli TKK:n assistenttina vuonna 1972, Valtion teknillisen tutkimuskeskuksen tutkijana 1973–1980, erikoistutkijana 1980, laboratorion johtajana (professori) ja VTT-Energian tutkimusprofessorina vuosina 1981–1996.
Asplund on tutkinut erityisesti turpeen, puun ja metanolin sekä muiden biopolttoaineiden käyttöä energiantuotannossa. Hän on kirjoittanut runsaasti aihepiiristä. Hänet tunnetaan bioenergian tutkijana ja aktiivisena puolestapuhujana. Hänelle myönnettiin vuonna 2008 pohjoismainen bioenergiapalkinto (arvoltaan 50 000 Tanskan kruunua). Hän on toiminut myös Jyväskylän tiedepuiston teknologiajohtajana.
Krister Höckerstedt
Krister Anders Victor Höckerstedt (s. ) on suomalainen lääkäri ja Helsingin yliopiston kirurgian emeritusprofessori.
Hän kirjoitti ylioppilaaksi Svenska normallyseumista vuonna 1961. Hän valmistui Helsingin yliopistosta lääketieteen lisensiaatiksi vuonna 1970 ja lääketieteen ja kirurgian tohtoriksi 1979. Hän erikoistui kirurgiaan (1977) sekä gastroenterologiseen kirurgiaan (1979). Hän teki tutkimustyötä Cambridgen yliopistossa vuonna 1980. Hänen englanninkielinen väitöskirjatyönsä liittyi koiralla tehtävään kokeelliseen maksansiirtoon. Väitöskirjan otsikkona oli "Liver hilus dearterialization: An experimental study in the dog".
Osana julkaisutoimintaansa hän on ollut tekijänä useissa alansa oppikirjoissa. Teoksista mainittakoon muun muassa:
Leevi Kääriäinen
Leevi Joel Kääriäinen (s. ) on suomalainen lääkäri, virologi, Helsingin yliopiston Biotekniikan instituutin aiempi tutkimusjohtaja ja emeritusprofessori.
Hän kirjoitti ylioppilaaksi Kouvolan lyseosta vuonna 1954. Hän valmistui Helsingin yliopistosta lääketieteen lisensiaatiksi 1961 ja lääketieteen ja kirurgian tohtoriksi 1965. Hänen englanninkielinen väitöskirjatyönsä (1965) liittyi virusten kasvuun ja metaboliikkaan vaikuttaviin tekijöihin; työn otsikkona oli "Factors affecting the growth and metabolic inhibition test of louping ill virus in cell cultures". Hän teki opintomatkan Yhdysvaltoihin vuosina 1966–1967, ja oli vierailevana tutkijana New Yorkissa Sloan–Kettering-instituutissa vuosina 1976–1977. 
Kääriäisen tieteellinen tuotanto käsittää yli 200 artikkelia tai kirjoitusta virologian, bakteriologian ja lääketieteen piiristä. Professori Kääriäinen on ollut Suomalaisen Tiedeakatemian jäsen vuodesta 1985. Hänet on palkittu usein tunnustuksin, muun muassa A. I. Virtanen -palkinnolla (1985), Matti Äyräpään palkinnolla (1991) ja Kordelinin säätiön tunnustuspalkinnolla (1998).
Kääriäisen vanhemmat olivat talousneuvos Arvo Kääriäinen ja Irja Karoliina Taxell. Hänen ensimmäinen puolisonsa vuodesta 1960 oli kuvaamataidon opettaja Kaarina Ester Pakkala, arkkitehti Erkki Pakkalan tytär. Kääriäisen toinen puoliso on professori Marja Makarow.
Pohjoismaiden ministerineuvoston bioenergiapalkinto
Pohjoismaiden bioenergiapalkinto on Pohjoismaiden ministerineuvoston vuodesta 2007 alkaen jakama palkinto.
Palkinto on arvoltaan 50 000 Tanskan kruunua, ja se myönnetään yksityishenkilölle tai järjestölle, joka on edistänyt bioenergiaa.
David King
Sir David Anthony King, (s. 12. elokuuta 1939) on fysikaalisen kemian emeritusprofessori Cambridgen yliopistossa, johtaja tutkimus- ja koulutusinstituutio Collegio Carlo Albertossa, Liverpoolin yliopiston kansleri ja finanssialan yritys UBS:n ylin tieteellinen neuvonantaja. Hän toimii tällä hetkellä Yhdistyneen Kuningaskunnan ulkoministeriön ilmastonmuutoksesta vastaavana erityisedustajana ja puheenjohtajana tutkimus- ja kehitysorganisaatio Future Cities Catapultissa.
King on toiminut Yhdistyneen kuningaskunnan johtavana tieteellisenä neuvonantajana Tony Blairin ja Gordon Brownin pääministerikausilla, ja ollut keskeisenä vaikuttajana puhumassa julkisesti maiden hallitusten ilmastonmuutoksen torjumiseen liittyvän toiminnan tärkeyden puolesta.
Kilpiä
Kilpiä voi tarkoittaa:
Itä–Länsi-ottelu 2017
Vuoden 2017 Itä–Länsi-ottelu oli järjestyksessään miesten 83. pesäpallon vuotuinen arvo-ottelu. Se pelattiin Imatran Ukonniemen stadionilla 29.–2.7. 2017. Miesten ottelussa Itä voitti Lännen ja katkaisi Lännen kuuden pelin voittoputken. Voitot jakautuivat tämän jälkeen Itä 37 – Länsi 36.
Leena Bruckner-Tuderman
Leena Kaarina Bruckner-Tuderman (s. ) on suomalais-saksalainen ihotautilääkäri, joka toimii Freiburgin yliopiston ihoklinikan lääketieteellisenä johtajana ja ihotautiopin professorina.
Hän valmistui Oulun yliopistosta lääkäriksi 1976 (LL), sekä lääketieteen ja kirurgian tohtoriksi 1977.
Professori Bruckner-Tuderman on saanut urallaan monia palkintoja ja muita tunnustuksia. Vuonna 1992 hän sai Cloetta-palkinnon ja vuonna 1993 Zürichin yliopiston Friedrich Götz -säätiön tutkimuspalkinnon. Hänet valittiin Saksan kansallinen tiedeakatemia Leopoldinan jäseneksi vuonna 2007. Vuonna 2009 hänelle myönnettiin Eva Luise Köhlerin harvinaisten sairauksien tutkimuspalkinto. Vuonna 2010 hänet valittiin Heidelbergin tiedeakatemian jäseneksi ja vuonna 2012 Berlin-Brandenburgin tiedeakatemian jäseneksi. Vuonna 2014 hän sai kansainvälisen matriisibiologian seuran (ISMB) Distinguished Investigator -palkinnon Award. Vuonna 2015 hänet valittiin Budapestin lääketieteellisen Semmelweis-yliopiston kunniatohtoriksi. Vuonna 2016 hän sai Euroopan dermatologian ja venereologian akatemian tiedepalkinnon (EADV Scientific Achievement Award). Vuonna 2017 hänet kutsuttiin Oulun yliopiston kunniatohtoriksi.
Perjantai (sarjakuvahahmo)
Perjantai () on Marvel Comicsin sarjakuvissa esiintyvä kuvitteellinen tekoäly, joka nähtiin ensimmäisen kerran kolmannen "Iron Man" -lehtisarjan numerossa 53. Hahmon loivat Mike Grell ja Michael Ryan.
Kun Tony Stark ei halunnut palkata uutta sihteeriä, hän päätti ohjelmoida siihen tarkoitukseen tekoälyn nimeltä Perjantai, joka näyttäytyy nuorta tyttöä esittävänä hologrammina. Starkin alettua käyttää häntä vähemmän, Perjantai alkoi tulla vihaiseksi. Perjantai otti hallintaansa osan Rautamies-haarniskoista ja kidnappasi Pepper Pottsin. Stark löysi heidät myöhemmin Coney Islandilla sijaitsevasta Stark-yhtiöiden laitoksesta ja saapui nuevottelemaan Perjantain kanssa mukanaan muutama hallinnassa säilynyt Rautamies-haarniska sekä Fin Fang Foomin hologrammi. Perjantai ei vastedes saanut enää poistua Baxter Buildingin ulkopuolelle, vaan pysyi tiukasti Edwin Jarvisin valvonnassa.
Myöhemmin, kun Stark alkoi jälleen käyttää Perjantaita, tämän holograafinen ulkonäkö oli päivitetty näyttämään nuorelta punatukkaiselta naiselta.
Marvel Cinematic Universessa tekoäly Perjantai (F.R.I.D.A.Y.) teki ensiesiintymisensä elokuvassa "" (2015), kun Tony Stark valitsi hänet uudeksi tekoälypalvelijakseen Ultronin eliminoitua J.A.R.V.I.S.:n, jonka jäänteet Stark latasi Visioniin. Perjantain äänenä on Kerry Condon ja hän myös uusi roolinsa myös elokuvissa "" (2016), "" (2017) ja "" (2018).
Az (albumi)
Az () on bulgarialaisen pop-folk-laulaja Galenan neljäs studioalbumi. Levy-yhtiö Payner julkaisi sen vuonna 2011.
Rautahämähäkki
Rautahämähäkki () on Marvel Comicsin sarjakuvissa esiintyvä fiktiivinen haarniska, joka nähtiin ensimmäisen kerran "The Amazing Spider-Man" -lehden numerossa 529 ja Joe Queseda suunnitteli sen Chris Bachalon luonnoksen pohjalta.
Kun Peter Parkerilla alkoi ilmetä uudenlaisia kykyjä, Tony Stark / Rautamies suunnitteli Peterille uuden puvun, jota kutsuttiin nimellä "Rautahämähäkki", joka oli punainen ja kullattu niin kuin Starkin Rautamies-puvut. Peter käytti sitä viralisena pukunaan Sisällissotaan asti, jolloin otti käytti käyttöön vanhan sinipunaisen pukunsa. Tämä symboloi hänen puolenvaihtoaan kyseisen konfliktin aikana.
Myöhemmin Starkin suunnittelema haarniska kopioitiin ja ne luovutettiin kolmelle Michael Van Patrickin kloonille hankkeessa nimeltä "Red Team". Myöhemmin Sotakone antoi heille nimen Purppurahämähäkit.
Lasse Piirainen
Lasse Piirainen (s. 1982) on suomalainen pianisti. Hän on "Bumtsibum" -ohjelman toinen vakiokapteeni. Hän on soittanut monien suomalaisten viihdeohjelmien (Tähdet, tähdet, Suomilove, Voice) orkestereissa. Piirainen soittaa myös yhtyeessä Norma John, ja monien suomalaisten muusikoiden taustayhtyeissä.
Lasse on toiminut myös säveltäjänä muutamille artisteille kuten Jesse Kaikurannalle.
Uinnin maailmanmestaruuskilpailut 2017
Uinnin maailmanmestaruuskilpailut 2017 järjestettiin Budapestissa, Unkarissa 14.–30. heinäkuuta. Kisojen menestynein maa oli Yhdysvallat, joka saavutti kaikkiaan 46 mitalia; 21 kultaa, 12 hopeaa ja 13 pronssia.
Lähde: FINA
Isäntämaa
World Vision Enterprises
World Vision Enterprises, Inc. oli yhdysvaltalainen televisioyhtiö, joka toimi vuosina 1953–1999 American Broadcasting Companyssa. Sen mukana olivat Taft Broadcastingin Hanna-Barbera Productions ja Ruby-Spears Enterprises 1980-luvun alusta loppuun, kun Spelling Entertainment, Inc. osti World Visionin yhtiön 1990-luvun alussa, sillä World Vision Enterprises, Inc. yhtiö lakkautettiin vuonna 1999. Worldvision Laitokset osti Starz vuonna 2002.
Per Stenius (professori)
Per Johan Stenius (s. ) on suomalainen TKK:n puunjalostustekniikan fysikaalisen kemian emeritusprofessori (virassa 1991–2003).
Hänen isänsä oli filosofian professori Erik Stenius. Per Stenius Hän kirjoitti ylioppilaaksi Turussa vuonna 1955 (Åbo svenska samskola). Hän valmistui Åbo Akademista filosofian kandidaatiksi ja maisteriksi 1963, lisensiaatiksi 1968 ja tohtoriksi 1973. Hän opiskeli Bristolin yliopistossa vuosina 1968–1969. Hänen englanninkielisen väitöskirjatyönsä (1973) otsikkona oli "An investigation of the association equilibria and the micelle formation of fatty acid sodium salts in the ionic medium 3 M sodium (chloride)".
Hän toimi Åbo Akademin assistenttina, lehtorina ja yliassistenttina vuosina 1964–1978. Hän oli vieraileva tutkija Kanadassa McGill-yliopistossa 1974–1975, ja New Yorkin Clarkson-yliopistossa (Potsdam) vuonna 1985. Vuosina 1977–1991 hän oli Pintakemian instituutin (Ytkemiska Institutet, YKI) toimitusjohtaja Tukholmassa ja osa-aikainen KTH:n professori vuosina 1979–1991. Vuosina 1991–2003 hän toimi TKK:n puunjalostuksen fysikaalisen kemian professorina ja vuosina 1997–1999 myös Bergenin yliopiston osa-aikaisena professorina.
Hän on useiden suomalaisten ja ruotsalaisten tiedeakatemioiden jäsen (Ruotsin kuninkaallinen insinööritieteiden akatemia 1979, Teknillisten tieteiden akatemia 1983, Ruotsin kuninkaallinen tiedeakatemia 1983, Svenska tekniska vetenskapsakademien i Finland 1986 ja Suomen Tiedeseura 1993). Hän sai vuonna 1999 Magnus Ehrnroothin säätiön palkinnon. 
Hänen tieteellinen tuotantonsa käsittää yli 320 artikkelia pinta- ja kolloidikemian alalta. Stenius on lisäksi toimittanut yhdeksän kirjaa.
Wivi Lönnin koulu
Wivi Lönnin koulu on Tampereen Kaakinmaalla sijaitseva 1. elokuuta 2017 aloittanut yhtenäiskoulu joka koostuu Aleksanterin ja Pyynikin koulutaloista. Nimensä koulu on saanut siitä, että Wivi Lönn oli suunnittelemassa molempia koulurakennuksia.
Ylikerava
Ylikerava (myös Yli-Kerava) on Keravan seitsemäs kaupunginosa, joka sijaitsee kaupungin pohjoisosassa. Vuoden 2014 lopussa kaupunginosassa oli asukkaita 193; koko Keravan asukasluku oli tuolloin 35 317.
Amet-khan Sultan
Amet-khan Sultan (Venäjäksi: Амет-хан Султан; 25. lokakuuta 1920 Alupka, Krim – 1. helmikuuta 1971) oli neuvostoliittolainen taistelulentäjä sekä koelentäjä. Hän muun ohella taisteli Hawker Hurricane ja Bell P-39 Airacobra sekä Lavotškin La-7-hävittäjäkoneilla, saaden 30 pudotusta. Ensimmäinen ilmavoitto syntyi törmäämäällä Junkers Ju 88 -koneeseen. Sultan koelensi ainakin Tupolev Tu-16 -konetyypillä. Sultan valmistui pilotiksi sotilaallisesta lentokoulutuksesta vuonna 1940. Hän lensi arviolta 600 sotilaslentotehtävää sekä osallistui noin 150 ilmataisteluun, missä saavutti 30 ilmavoittoa yksin ja 19 jaettuina pudotuksina.
Amet-khan Sultan taisteli maineikkaassa 9.GIAP -lentoyksikössä. Se oli eräs harvoja neuvostoässien valiojoukoista joka vaihtoi koneensa Lavotškin La-7 konetyyppiin, sillä monet neuvostopiloteista protestoivat uudistuksia - haluten yhä pitää entisen P-39 AiraCobran sotaratsunaan. Sultania myös kuvailtiin näillä sanoin: ""Yksikkö vailla Sultania, se olisi kuin häät ilman musiikkia"".
Amet-khan Sultan saavutti Leninin kunniamerkin ja Neuvostoliiton sankarin arvon sekä muita ansiomerkkejä ja mitaleita. Hän oli Krimin tataari ja hän kuului etniseltä alkuperältään lakeihin. Stalin oli kuitenkin hyvin epäluuloinen Krimin niemimaalla asuneita kohtaan ja piti tataareja pettureina, ja myös Sultanin veli kuoli sisäisenä oman maan pakolaisena karkotuksen aikana.
Luettelo Anne Bancroftin saamista palkinnoista ja ehdokkuuksista
Tämä on luettelo Anne Bancroftin saamista palkinnoista ja ehdokkuuksista.
Anne Bancroftin filmografia
Tämä on luettelo Anne Bancroftin filmografiasta, teatteriesiintymisistä ja muista töistä.
Johan Falk: 107 patrioottia
Johan Falk: 107 patrioottia (ruots. "Johan Falk: De 107 patrioterna") on ruotsalainen vuonna 2012 ilmestynyt Johan Falk -elokuvasarjan kahdeksas osa.
Kari J. Eskola
Kari Juhani Eskola (s. 1963) on suomalainen fyysikko ja Jyväskylän yliopiston teoreettisen fysiikan professori.
Eskolan teoreettisen hiukkasfysiikan alaan kuuluva englanninkielinen väitöskirjatyö Helsingin yliopistolle (1991) oli otsikoitu "Quark and gluon production in ultrarelativistic heavy ion collisions".
Professori Eskola on ollut Suomalaisen Tiedeakatemian jäsen vuodesta 2013.
Disc
Disc oli viikoittain ilmestyvä brittiläinen musiikkilehti, jota julkaistiin vuosina 1958–1975, kunnes se sulautettiin "Record Mirror" -lehteen. Lehti tunnettiin myös nimillä Disc Weekly (1964–1966) ja Disc and Music (1966–1972). Lehden pääpiste oli popmusiikissa ja myyntilistoissa, kun taas sen kilpailijat "Melody Maker" ja "New Musical Express" käsittelivät musiikkialaa yleisemmin.
Lehden toimittajia olivat muun muassa Jack Good ja John Peel.
Petit Le Mans 2010
Petit Le Mans 2010 oli moottoriurheilun kestävyysajokilpailu, joka ajettiin 2. lokakuuta Road Atlantan moottoriradalla Yhdysvalloissa.
Kilpailun voittivat Peugeotilla ajaneet Franck Montagny, Stéphane Sarrazin ja Pedro Lamy.
Petit Le Mans 2009
Petit Le Mans 2009 oli moottoriurheilun kestävyysajokilpailu, joka ajettiin 26. syyskuuta Road Atlantan moottoriradalla Yhdysvalloissa.
Kilpailun voittivat Peugeotilla ajaneet Franck Montagny ja Stéphane Sarrazin.
Luettelo Porvoon julkisista taideteoksista ja muistomerkeistä
Luettelo Porvoon julkisista taideteoksista ja muistomerkeistä sisältää Porvoossa julkisilla paikoilla olevat pysyvät julkiset taideteokset, muistomerkit ja muistolaatat.
Petit Le Mans 2008
Petit Le Mans 2008 oli moottoriurheilun kestävyysajokilpailu, joka ajettiin 4. lokakuuta Road Atlantan moottoriradalla Yhdysvalloissa.
Kilpailun voittivat Audilla ajaneet Emanuele Pirro, Rinaldo Capello ja Allan McNish.
Petit Le Mans 2007
Petit Le Mans 2007 oli moottoriurheilun kestävyysajokilpailu, joka ajettiin 6. lokakuuta Road Atlantan moottoriradalla Yhdysvalloissa.
Kilpailun voittivat Audilla ajaneet Rinaldo Capello ja Allan McNish.
Petit Le Mans 2006
Petit Le Mans 2006 oli moottoriurheilun kestävyysajokilpailu, joka ajettiin 30. syyskuuta Road Atlantan moottoriradalla Yhdysvalloissa.
Kilpailun voittivat Audilla ajaneet Rinaldo Capello ja Allan McNish.
Magical Mystery Tour (elokuva)
Magical Mystery Tour on The Beatles -yhtyeen surrealistinen komediaelokuva vuodelta 1967. Elokuvassa matkataan bussilla pitkin ja poikin Englantia ja sekoillaan. Paul McCartneyn ideoimassa elokuvassa esiintyvät kaikki yhtyeen jäsenet. Elokuvan musiikista julkaistiin myös samanniminen albumi.
Beatlesin jäsen Paul McCartney oli miettinyt jo pitkään elokuva-aihetta Beatlesin seuraavaksi elokuvaksi, ja hän keksi idean vihdoin keväällä 1967 paluulennolla Yhdysvalloista. McCartney keksi laittaa Beatlesin kiertoajelubussilla tehdylle huviretkelle, jollaisia mainostettiin liverpoolilaiselle työväenluokalle ”mysteerikierroksina”. McCartney halusi tehdä ”kahelin sekoiluelokuvan 60-luvun tyyliin”. Muu yhtye hyväksyi McCartneyn ehdotuksen ja äänitti aluksi kappaleen ”Magical Mystery Tour”. Syyskuussa 1967 yhtye äänitti lisää kappaleita elokuvaa varten.
Elokuvan valmistelut olivat hyvin hätäiset, sillä McCartney halusi elokuvasta spontaanin. Tarkoitus oli, että vuokrattuun avokattoiseen kiertuajelubussiin hyppäisi yhtyeen jäsenten lisäksi sekalainen seurakunta sivuroolinäyttelijöitä, jotka oli poimittu showbisneshakemisto "Spotlightista". Lopulta mukaan saatiin joukko näyttelijöitä ja viihdetaiteilijoita sekä yhtyeen jäsenten ystäviä. Improvisoituun tie-elokuvaan oli sitten tarkoitus lisätä musiikillisia välisoittoja. Elokuvalla ei ollut käsikirjoitusta eikä budjettia. Ohjaaja-kuvaajaksi valittiin nuori Peter Theobald. Hän kuitenkin jätti tuotannon riitauduttuaan ammattiliittojen kanssa elokuvan työntekijöiden palkkaamisesta, ja pääohjaajaksi tuli McCartney.
Bussiajelun lähtöpaikka oli Allsop Place, kadunpätkä Madame Tussaudin vahakabinetin takana Lontoossa. Samana iltana bussi saapui Devonin Teignmouthiin, missä matkustajat kirjoittautuivat hotelliin. Tarkoitus oli ollut yöpyä joka yö eri kohteessa, mutta yhtye perusti lopulta käytännön syistä tukikohtansa Atlantic Hoteliin Cornwallin Newquayssa. Kiertoajelun loputtua elokuva viimeisteltiin hylätyssä ilmavoimien tukikohdassa West Mallingissa, Kentissä. Lokakuun 1967 aikana McCartney editoi filmin Lontoossa.
McCartney myi elokuvan oikeudet ensin BBC:lle. Yhtiö esitti värielokuvan mustavalkoisena tapaninpäivänä 1967 ja samalla leikkasi siitä joitain kohtauksia, jotka eivät sopineet koko perheen elokuvaan. Televisioyleisö ei pitänyt alle tunnin mittaisesta elokuvasta, sillä siinä ei ollut juonta eikä se ollut hauska.
Petit Le Mans 2005
Petit Le Mans 2005 oli moottoriurheilun kestävyysajokilpailu, joka ajettiin 1. lokakuuta Road Atlantan moottoriradalla Yhdysvalloissa.
Kilpailun voittivat Audilla ajaneet Frank Biela ja Emanuele Pirro.
Marika Tandefelt
Marika Anna Birgitta Tandefelt (s. ) on suomalainen kielitieteilijä ja Svenska handelshögskolanin (Hanken) ruotsin kielen (nykyruotsi) emeritaprofessori (virassa vuodesta 1991 eläkkeelle jäämiseensä saakka).
Hän kirjoitti ylioppilaaksi vuonna 1966 (Åggelby svenska samskola). Hän opiskeli Helsingin yliopistossa, josta valmistui filosofian kandidaatiksi 1971 ja filosofian lisensiaatiksi 1985. Filosofian tohtoriksi hän valmistui vuonna 1988 Uppsalan yliopistosta. Hänen ruotsinkielinen väitöskirjansa (1988) oli tapaustutkimus, jossa hän tarkasteli äidinkielen säilymistä ja kielen vaihtamista Suomessa; teoksen otsikkona oli "Mellan två språk : en fallstudie om språkbevarande och språkbyte i Finland". Vuodesta 1990 lähtien hän on ollut Åbo Akademin kasvatustieteen tiedekunnan kaksikielisyystutkimuksen ruotsin kielen dosentti.
Tandefelt toimi ruotsin kielen tuntiopettajana Svenska social- och kommunalhögskolanissa Helsingissä vuosina 1971–1972. Hän oli Helsingin yliopiston virkaa tekevä ruotsin kielen lehtori vuosina 1972–1975 ja pohjoismaisten kielten assistentti 1976–1985. Suomen Akatemian nuorempana tutkijana hän oli vuosina 1988–1991 ja vanhempana tutkijana vuosina 2006–2007.
Hän johti vuodesta 1994 (toisen lähteen mukaan 1996–) alkaen ruotsin kielen kielilautakuntaa Suomessa (Svenska språknämnden i Finland). Hän oli myös vastaavan kielilautakunnan jäsen Ruotsissa (Svenska språknämnden i Sverige 1995–2007).
Tuotantoa:
Petit Le Mans 2004
Petit Le Mans 2004 oli moottoriurheilun kestävyysajokilpailu, joka ajettiin 25. syyskuuta Road Atlantan moottoriradalla Yhdysvalloissa.
Kilpailun voittivat Audilla ajaneet Marco Werner ja Jyrki Järvilehto.
Petit Le Mans 2003
Petit Le Mans 2003 oli moottoriurheilun kestävyysajokilpailu, joka ajettiin 18. lokakuuta Road Atlantan moottoriradalla Yhdysvalloissa.
Kilpailun voittivat Audilla ajaneet Jyrki Järvilehto ja Johnny Herbert.
Valkyria (pelisarja)
Valkyria on Segan julkaisema roolipelisarja.
Sarjan ensimmäinen osa yhdistää taktista roolipeliä kolmannen persoonan ammuntapeliin.
Ensimmäisen osan suosion myötä pelin pohjalta on tehty myös manga, anime ja draama CD (kuunnelma).
Petit Le Mans 2002
Petit Le Mans 2002 oli moottoriurheilun kestävyysajokilpailu, joka ajettiin 12. lokakuuta Road Atlantan moottoriradalla Yhdysvalloissa.
Kilpailun voittivat Audilla ajaneet Tom Kristensen ja Rinaldo Capello.
4:44
4:44 on rap-artisti Jay Z:n albumi, joka julkaistiin 30. kesäkuuta vuonna 2017. Albumilla vierailevat Jay-Z:n äiti Gloria Carter, Beyoncé, Frank Ocean ja Damian Marley. No I.D. toimi albumin ainoana tuottajana.
Petit Le Mans 2001
Petit Le Mans 2001 oli moottoriurheilun kestävyysajokilpailu, joka ajettiin 6. lokakuuta Road Atlantan moottoriradalla Yhdysvalloissa.
Kilpailun voittivat Audilla ajaneet Frank Biela ja Emanuele Pirro.
Petit Le Mans 2000
Petit Le Mans 2000 oli moottoriurheilun kestävyysajokilpailu, joka ajettiin 30. syyskuuta Road Atlantan moottoriradalla Yhdysvalloissa.
Kilpailun voittivat Audilla ajaneet Rinaldo Capello, Michele Alboreto ja Allan McNish.
Petit Le Mans 1999
Petit Le Mans 1999 oli moottoriurheilun kestävyysajokilpailu, joka ajettiin 18. syyskuuta Road Atlantan moottoriradalla Yhdysvalloissa.
Kilpailun voittivat Panozilla ajaneet David Brabham, Éric Bernard ja Andy Wallace.
Petit Le Mans 1998
Petit Le Mans 1998 oli moottoriurheilun kestävyysajokilpailu, joka ajettiin 11. syyskuuta Road Atlantan moottoriradalla Yhdysvalloissa.
Kilpailun voittivat Ferrarilla ajaneet Eric van de Poele, Wayne Taylor ja Emmanuel Collard.
Petit Le Mans 2014
Petit Le Mans 2014 oli moottoriurheilun kestävyysajokilpailu, joka ajettiin 3. lokakuuta Road Atlantan moottoriradalla Yhdysvalloissa.
Kilpailun voittivat Chevrolet Corvettella ajaneet Ricky Taylor, Jordan Taylor ja Max Angelelli.
No I.D.
Ernest Dion Wilson (s. 28. kesäkuuta 1971), tunnetaan paremmin taiteilijanimellään No I.D., on yhdysvaltalainen musiikkituottaja. Hän on kotoisin Chicagosta, ja häntä onkin kutsuttu lisänimellä ”The Godfather of Chicago Hip-Hop”. Wilson on tunnettu yhteistyöstään muun muassa Commonin ja Kanye Westin kanssa.
Prinsessaesiintyjä
Prinsessaesiintyjä on termi esiintyjille, jotka vierailevat eri prinsessoiksi pukeutuneina lasten juhlissa, esimerkiksi syntymäpäivillä. Tarkoituksena on ilahduttaa lapsia prinsessan vierailun ja erilaisten leikkien ja ohjelmanumeroiden myötä. Esimerkiksi kasvomaalaukset, tanssit, laulut, sadut, pelit ja valokuvaus ovat suosittuja ohjelmanumeroita. Prinsessaesiintyjät voivat tehdä vierailuja kotien lisäksi esimerkiksi yritysten yksityistapahtumissa tai julkisissa tapahtumissa. Erityisesti Yhdysvalloissa prinsessaesiintyjien kutsuminen 3–6-vuotiaiden tyttöjen juhliin on yleistä.
Blade (videopeli)
Blade on vuonna 2000 julkaistu beat ’em up -videopeli, joka perustuu samannimiseen elokuvaan. Pelin kehitti Hammerhead PlayStationille ja HAL Laboratory Game Boy Colorille. Pelin juoni ei liity elokuvaan, vaan se kertoo Bladen ja hänen mentorin Abraham Whistlerin tehtävästä pysäyttää tuntemattomaksi jääneet vampyyriklaanit, kuten Dragonetti, Ashe ja Lemures.
Magical Mystery Tour (täsmennyssivu)
Magical Mystery Tour voi viitata seuraaviin teoksiin:
Mab (mytologia)
Mab (myös Kuningatar Mab) on englantilaisessa kansanperinteessä keijukaisten kuningatar. Mab on ilkikurinen kepposten tekijä, mutta pohjimmiltaan hyväntahtoinen hahmo. Shakespearen "Romeo ja Julia" -näytelmässä hän on keijujen kätilö, joka välittää ihmisten uniin heidän sisimmät toiveensa. Michael Draytonin vuonna 1627 julkaistussa runoelmassa "Nymphidia" Mab on keijukaisten kuninkaan Oberonin puoliso ja pienten keijukaisten kuningatar. Mab esiintyy myös useiden muiden tunnettujen kirjailijoiden teoksissa. Myöhemmin Mabin paikan otti tarinoissa Titania.
Kuningatar Mabin alkuperä on luultavasti kelttiläinen, ja hän saattaa perustua walesilaisen mytologian Mabbiin tai Cuchulainn-tarinoiden Maeve-hahmoon. Mabin yksi esikuva saattoi myös olla Medb, Irlannin Connachtin tarumainen kuningatar.
Mab (täsmennyssivu)
Mab voi viitata seuraaviin:
Sae-Paunküla kanal
Sae-Paunküla kanal on kanava Albussa Järvamaalla ja Anijassa ja Kosessa Harjumaalla. Kanava alkaa Albussa Jägala jõella ja se laskee Kosessa Paunkülan tekojärveen. Kanava on yksi osa Tallinnan vesihuoltojärjestelmää.
Siinä osassa Jägala jõen valuma-aluetta, missä se kulkee Kõrvemaan halki, otetaan joesta vettä kanavaan. Siellä sen rinnalla virtaa myös Sae oja. Jo 1,1 kilometrin jälkeen kanava ylittä Harjumaan rajan ja kulkee vain 1,7 kilometriä Anijan kunnassa. Sitten se ylittää Kosen rajan ja Kosessa se kulkee viimeiset 7,6 kilometriä.
Heti alussa kilometrin jälkeen kanava sukeltaa maanalaiseen putkeen, joka on 1,5 kilometriä pitkä. Kosessa se on kaivettu seuraamaan Põhjaku soota ja pujahtamaan sen läpi ulottuvan kuivan metsän kannaksen kautta toiselle puolelle. Suon jälkeen siitä erkanee Sepa kanal. Se virtaa länteen ja yhtyy Pirita jõgeen Puusepan kylässä. Sae-Paunküla kanal sen sijaan jatkaa lounaaseen ja laskee Kiruveren kylässä Paunkülan tekojärven pohjoisrantaan entisen Tudre järven järvenosaan.
Paunkülan tekojärvi valmistui vuonna 1960 ja sitä laajennettiin vuosina 1975–1976. Samalla rakennettiin Sae-Paunküla kanal, jolla tuotiin vettä tekojärven pohjoisosaan. Tekojärven eteläosaan pumpattiin vettä Pirita jõesta noin 5 miljoonaa m³ vuodessa.
Titania (mytologia)
Titania on keijukaisten kuningatar William Shakespearen komediassa "Kesäyön uni". Puolisoaan Oberonia vastustava Titania muistuttaa jonkin verran antiikin Kreikan mytologian Hera-jumalatarta.
Oberon (mytologia)
Oberon on keijukaisten kuningas William Shakespearen komediassa Kesäyön uni. Oberonin ja hänen vaimonsa Titanian kiista toimii näytelmän alkusysäyksenä. Oberonin hahmo on saanut vaikutteita keskiaikaisen chanson de geste -runoelman Huon de Bordeauxin päähenkilöstä sekä antiikin Kreikan mytologian Zeus-jumalasta.
Jokivarsi (Kerava)
Jokivarsi on Keravan kymmenes kaupunginosa. Vuoden 2014 lopussa kaupunginosassa oli asukkaita 121; koko Keravan asukasluku oli tuolloin 35 317. Keinukallion ulkoilupuisto sijaitsee Jokivarressa.
Alueen eteläpuolella sijaitsee Vantaan samanniminen kaupunginosa.
Kaskela (Kerava)
Kaskela on Keravan kahdeksas kaupunginosa. Vuoden 2014 lopussa kaupunginosassa oli asukkaita 364; koko Keravan asukasluku oli tuolloin 35 317.
Death Is Liberty
Death Is Liberty on suomalainen progressiivisen rockin yhtye, jonka basisti Mikko Oksa, kitaristi Ville Lapio ja laulaja-kitaristi Teppo Haapasalo perustivat Jyväskylässä vuonna 2009. Hiukan myöhemmin yhtyeeseen liittyi rumpali Antti Rossi, jonka yhtyeen nykyinen rumpali Eetu Pakkanen korvasi kesäkuussa 2010. Kesällä 2015 basistiksi saapui entinen Machine Men -yhtyeen basisti Eero Vehniäinen.
Yhtyeen esikoisalbumi "A Statement Darkness" julkaistiin vuonna 2016 levymerkillä Concorde Music Company. Ensimmäinen single "Underdog" julkaistiin syyskuussa 2016, jonka vierailevana laulajana on Aino Matveinen sekä "Alaspainettu" -runon lukijana Timo Rautiainen. Toinen single "Mrs. Nothing’s Wrong" julkaisiin tammikuussa 2017.
Vesistön säännöstely
Vesistön säännöstely on tavallinen toimenpide, kun halutaan säädellä vesistöaltaassa olevaa veden määrää, läpivirtausta tai vedenpinnan korkeutta. Tämä tehdään rakentamalla jokeen tai järven luusuaan pato- tai voimalaitosrakenteita. Esimerkiksi Suomessa on käynnissä noin 240 säännöstelyhanketta, jotka koskettavat noin 300 järveä. Järvet muodostavat noin kolmanneksen Suomen järvien yhteispinta-alasta.
Vesistön säännöstely on Suomen vesilain mukaan luvanvaraista. Säännöstelyluvassa määritellään yleensä vedenpinnan korkeudelle ylä- ja alarajat sekä myös rajoitteita veden virtaamalle.
Säännöstelyä voidaan Suomessa toteuttaa, jos sillä edistetään merkittävästi esimerkiksi:
Esimerkiksi Tallinnan vesihuoltojärjestelmä sisältää useita säännöstelyhankkeita ja kanavien rakentamisia, jotta nopeasti kasvavan Tallinnan vesihuoltoon saadaan riittävästi raakavettä.
Valtaosa suomalaisten vesistöjen säännöstelyistä on aloitettu 1950-1970-luvuilla. Uusia säännöstelyhankkeita ei Suomessa käynnistetä enää usein.
Härkätien museo
Härkätien museo on Rengossa sijaitseva kulttuurihistoriallinen esinemuseo, joka esittelee Hämeen Härkätietä, paikallista talonpoikaiskulttuuria ja Rengon kirkon historiaa.
Museorakennus on 1800-luvun puolivälissä rakennettu entinen lainajyvämakasiini. Rakennuksen omistaa Rengon Talonpoikaissäätiö ja museon toimintaa ylläpitää Renko-Seura vapaaehtoisvoimin.
Härkätien museoon on talletettu renkolaisia talonpoikaisesineitä ja Hämeen Härkätiehen liittyvää esineistöä mm. iestetty härkäpari, kievarihevonen ja "viinakalu" täydellinen viinan kotipolttosarja 1800-luvulta. Esillä on myös taiteilija Pentti Hammarbergin piirtämä viisimetrinen karttapiirros Hämeen Härkätiestä. Lisäksi museoon koottu Rengon Pyhän Jaakon kirkon historiaan liittyvää esineistöä sekä lainajyvästölle kuuluneet viljanlainaustoiminnassa käytetyt välineet.
Härkätien museo sijaitsee Rengon kirkon vieressä, osoitteessa Sajatie 13. Museo on auki kesäsunnuntaisin.
Difluoridikloorimetaani
Difluoridikloorimetaani eli diklooridifluorimetaani tai freon-12 (CClF) on CFC-yhdisteisiin kuuluva orgaaninen yhdiste. Aikaisemmin sitä on käytetty muun muassa kylmäaineena, mutta sen käytöstä on luovuttu, koska se aiheuttaa otsonikatoa. Difluoridikloorimetaani kuuluu Montrealin pöytäkirjassa kiellettyihin yhdisteisiin, ja sen käyttö on ollut kiellettyä vuodesta 1996 alkaen.
Huoneenlämpötilassa difluoridikloorimetaani on väritöntä ja ilmaa raskaampaa kaasua, joka voidaan nesteyttää. Sillä on hieman dietyylieetteriä muistuttava ominaishaju. Yhdiste liukenee erittäin niukasti veteen ja hyvin useisiin orgaanisiin liuottimiin esimerkiksi etanoliin ja dietyylieetteriin. Difluoridikloorimetaani ei pala ja on kemiallisesti hyvin inertti yhdiste. Difluoridikloorimetaani ei ole erityisen myrkyllistä, mutta voi suurina annoksina hengitettynä aiheuttaa sydämen rytmihäiriöitä ja vaikutuksia keskushermostossa johtaen sekavuuteen ja uneliaisuuteen.
Difluoridikloorimetaania on valmistettu tetrakloorimetaanin ja vetyfluoridin välisellä reaktiolla tai klooraamalla ja fluoraamalla metaania. Yhdistettä on käytetty muun muassa kylmälaitteissa jäähdytysaineena, vaahdotusaineena vaahtomuovien valmistuksessa sekä aerosoleissa painetta aikaansaavana yhdisteenä. Yhdisteen käytön kylmälaitteissa on korvannut muun muassa tetrafluorietaani.
Purity
Purity on suomalainen heavy metal-yhtye. Yhtyeen perustivat vuonna 1991 rumpali Juha-Pekka Ojala, kitaristi Tapio Minkkinen ja kitaristi/laulaja Teppo Haapasalo jyväskylässä. Alkuperäinen basisti Jarkko Arisjärvi liittyi yhtyeeseen puoli vuotta myöhemmin. Alkuperäinen kokoonpano julkaisi kaksi demo-nauhoitusta, joista jälkimmäinen Line julkaistiin "virallisena" kasettina.
Yhtye vaihtoi basistia vuonna 1993 kun bassoa tuli soittamaan Pekka Korpela. Yhtye keikkaili tiiviisti jyväskylän alueella ja Tanssisali Lutakko muodostui yhtyeen "kotiklubiksi". Uusi kokoonpano julkaisi How I Fool You EP-levyn vuonna 1994 ja debyytti albumi Built (Black Mark) julkaistiin vuonna 1996. Albumin julkaisun jälkeen rumpali Juha-Pekka Ojala ilmoitti lopettavansa soittamisen. Yhtye julkaisi toisen videonsa Pique kesällä 1997. Useiden koesoittojen jälkeen uudeksi rumpaliksi tuli Valtteri Revonkorpi. Valitettavasti uuden rumpalin löytymisen myötä basisti Pekka Korpela ilmoitti lopettavansa soittamisen äkillisen korvavaurion takia. Uusi basisti Heikki Koistinen löytyy nopeasti, mutta kitaristi Tapio Minkkinen ei enää löytänyt motivaatioita soittaa täysin uusien soittajien kanssa ja jätti yhtyeen syksyllä 1997.
Yhtye löysi kuitenkin uuden kitaristin ystäväpiiristä, kun alkuvuodesta 1998 kitaristi Ville Isomöttönen liittyi yhtyeeseen. Kokoonpano keikkaili paljon ja julkaisi vuonna 1998 A Wiseman Reckons EP-levyn. Tuomas Kokko liittyi yhtyeeseen kosketinsoittajaksi vuonna 1999 Paraxism-yhtyeen hajottua. Ahkera keikkailu ja monipuolistunut ilmaisu ei kuitenkaan uponnut levy-yhtiöihin. Turhautunut olo purkautui vuonna 2000 kun kitaristi Ville Isomöttönen ja rumpali Valtteri Revonkorpi ilmoittivat jättävänsä yhtyeen.
Periksi antamaton yhtyen jatkoi kuitenkin eteenpäin ja uudeksi rumpaliksi tuli Henri Lindström sekä kitaraa soittamaan Sami Hämäläinen. Kokoonpano julkaisi Serious Kick demon vuonna 2001. Yhtye valittiin yhdeksi Popcity bändeistä vuonna 2002 jolloin julkaistiin single Days Go By. Yhtyeen toinen albumi Dear Evilyn (Johanna Kustannus) vuonna 2004.
Jälleen kerran turhautuminen oli lopettaa yhtyeen toiminnan, mutta lopulta yhtye julkaisi viimeiseksi jääneen kolmannen albuminsa A Path To The Sun omalla Listen to Our Music levymerkillään tammikuussa 2009, kunnes lopetti toimintansa keväällä 2009.
Luettelo valtioista joissa on voimassa kieltolaki
Tämä on luettelo valtioista, joissa on voimassa alkoholin kieltolaki. Osissa maista se on voimassa alueellisesti.
Nykyään kieltolaki on voimassa pääasiassa muslimienemmistöisissä maissa ja muutamissa Intian osavaltioissa
Alchemist
Alchemist tai The Alchemist voi tarkoittaa seuraavia:
The Escapists
The Escapists on Mouldy Toof Studiosin kehittämä pulmapeli, jonka Team 17 on julkaissut vuonna .
Pelin perustuu vankilassa olemiseen ja sieltä pakenemiseen.
Pelaaja voi liikkua vankilassa vapaasti tiettyjen rajoitusten sisällä. Vankina pelaajan on noudatettava sääntöjä ja vankilan rutiinitehtäviä – tai varauduttava rangaistukseen. Sääntöjä rikottaessa tai vangeilta kielletyissä paikaissa oleskelussa on syytä pitää huoli, etteivät vartijat huomaa. Muuten luvassa on rangaistus eristyssellissä sekä luvattomien esineiden takavarikointi.
Pelille on tulossa jatko-osa "The Escapists 2" vuonna 2017. Jatko-osaan tulee muun muuassa neljän pelaajan moninpeli ja peli tulee myös Nintendo Switch -konsolille.
Sur le pont d’Avignon
Sur le pont d’Avignon on tunnettu ranskalainen lastenlaulu, joka nimellään viittaa Avignonin siltaan (viralliselta nimeltään Pont Saint-Bénézet). Laulun sanojen mukaan sillalla tanssitaan piirissä. Todellisuudessa silta on kuitenkin niin kapea, että sellainen on tuskin koskaan ollut mahdollista. Sen sijaan Île de la Barthelasse, Rhônen saari, jonka yli silta alun perin johti, on aikoinaan ollut suosittu huvittelupaikka. Tämän vuoksi on väitetty, että laulun sanojen pitäisi oikeastaan alkaa ""Sous le pont"" ("sillan alla"), ei ""Sur le pont"" ("sillalla"). "Sur le Pont d'Avignon"
"L'on y danse, L'on y danse"
"Sur le Pont d'Avignon"
"On y danse tout en rond"
Avignonin sillalla
Siellä kaikki tanssii, siellä kaikki tanssii
Avignonin sillalla
Kaikki tanssii piirissä
"Les beaux messieurs font comme ça"
"Et puis encore comme ça."
Hienot herrat tekee näin "(kumartavat)"
Ja sitten taas näin
"Les belles dames font comme ça"
"Et puis encore comme ça."
Kauniit naiset tekee näin "(niiavat)"
Ja sitten taas näin
"Les filles font comme ça"
"Et puis encore comme ça"
Tytöt tekee näin "(vilkuttavat)"
Ja sitten taas näin
"Les musiciens font comme ça"
"Et puis encore comme ça."
Soittajat tekee näin "(kumartavat naisille)" 
Ja sitten taas näin
Miasma (täsmennyssivu)
Miasma voi tarkoittaa ainakin seuraavia:
Sompio (Kerava)
Sompio on Keravan kolmas kaupunginosa, joka sijaitsee Keskustan kaupunginosasta lounaaseen. Sompion väkiluku oli 2 612 (31.12.2014).
Sompiossa toimivat muun muassa yhteiskoulu, lukio sekä aikuislukio. Ammatillista koulutusta antavalla Keudalla siellä yksi sen 11 toimipisteistään (Sarviniitynkatu 9).
Hype
Hype on yhdysvaltalaisen Premier Ridesin vuonna 2017 valmistama 12-paikkainen teräksinen kolmesti laukaistava vuoristorata Särkänniemen elämyspuistossa Tampereella, joka kantaa mallinimeä Sky Rocket II. Hype kiepahtaa kerran väärinpäin. Laite kiihtyy kolmesti ja nousee 45 metrin korkeuteen parhaimmillaan 100 km/h tuntivauhdilla. Rata on Suomen korkein laukaistava, ja toiseksi korkein vuoristorata, sekä Pohjoismaiden ainoa kolmesti laukaistava vuoristorata. Hypen avajaisia vietettiin Särkänniemessä 18. toukokuuta 2017.
Keilan vesiputous
Keilan vesiputous () sijaitsee Keila jõen alajuoksulla 1,7 kilometriä joensuusta ja Suomenlahden rannasta Pohjois-Virossa Harjumaan Lääne-Harjun kunnassa Keila-Joan pienkauppalassa. Se on Viron kolmanneksi suurin luonnollinen vesiputous Narvan vesiputouksen ja Jägalan vesiputouksen jälkeen ja erotuksena Viron muista korkeammista vesiputouksista, jotka ovat ihmisen järjestämiä.
Vesiputous sijaitsee satakunta metriä Kloogaranna teen sillalta alajuoksulle päin. Sinne pääsee Tallinnan ja Paldiskin yhdistävältä valtatieltä 8 joko Kiian, Tutermaan tai Valksen tiehaaroista. Matkaa Keila-Joaan on mainituista tienhaaroista 9–13 kilometriä.
Keilan vesiputous on syntynyt kalkkikivikallioon siten, että vesi on aluksi virrannut eteenpäin pitkin ylintä ja kovaa kalkkikiveä, kunnes se saavutti merenrannan klintin. Klintti on osa Baltian klinttiä. Alas putoava vesi syövytti kovan ja 60 senttimetriä paksun päällyskerroksen alla olevia 5,5 metriä paksuja ja pehmeämpiä kalkkikivikerrostumia. Näiden kerroksien eroosio on nopeampaa kuin päällyskerroksen ja putouksen alle syntyy aikaa myöten suojaava lippa. Lippa ei kuitenkaan aina kestä päällä olevan veden painoa ja silloin se romahtaa alas. Näin on jatkunut Keila-Joassa vuosituhansia ja vesiputouksen reuna on siirtnyt sisämaahan päin, kun lippa välillä romahtaa ja alemmat kerrokset syöpyvät pois. Vuonna 1862 tehtyyn piirustukseen perustuen on määritetty vesiputouksen reunan keskimääräinen vetäytymisnopeus, joka on 9,7 senttimetriä vuodessa.
Vesiputouksen kieleke on 60–70 metriä leveä ja noin 6,0 metriä korkea. Vesiputouksen kautta putoaa vain osa Keila jõen vedestä, koska viereinen Keila-Joan voimalaitos juoksuttaa siitä osan omaan tarpeeseensa. Keskivirtaama Keila jõessa on 6,4 m³/s ja kevättulvien aikaan se on jopa 150 m³/s. Kevättulvissa lähes kaikki vesi juoksee vesiputouksen kautta, mutta vähävetisellä ajalla siitä juoksee vesiputouksessa vain osa. Vesivoimala suljetaan automaattisesti 1.5.–30.9. välisenä aikana viikonloppuisin ja pyhäpäivinä, kun joen virtaus alittaa 10 m³/s. Tällöin kaikki vesi juoksee vesiputouksen kautta. Keilan vesiputousta pidetään näyttävänä kaikkina vuodenaikoina.
Päävesiputouksen yläpuolella parin sadan metrin päässä sijaitsee kaksi matalampaa putousta, joiden korkeudet ovat 0,5 ja 1,5 metriä. Vesivoimalaitoksen vedenottokanava on sijoitettu näiden yläpuolelle. Suurimman vesiputouksen alapuolella alkaa pitkä koski, jonka kivet ovat peräisin putouksen hajoamisesta syntyneistä lohkareista.
Ensimmäinen maininta vesiputoukseen rakennetusta vesimyllystä on vuodelta 1555. Kreivi Alexander von Benckendorff hankki vuonna 1827 vesiputouksen ympäriltä kaikki maat ja rakennutti sinne kartanon, joka valmistui vuonna 1833. Kartanon ympärille perustettiin puutarha ja puisto, jonka pinta-ala on yli 25 hehtaaria. Vuonna 1928 valmistui vesiputouksen viereen voimalaitos, joka käytti suuren osan joen virtaamasta sähköntuotantoon. Voimala korjattiin vuonna 1958 ja vuonna 2005 entisöitiin voimalarakennuksille 1920-luvun ulkonäkö.
Nostalgia (Glorijan albumi)
Nostalgia () on bulgarialaisen pop-folk-laulaja Glorijan neljäs studioalbumi. Se julkaistiin vuonna 1997 levymerkillä Payner.
Pirtinniemi
Pirtinniemi on Varkauden osa, jossa on ollut mm. rautaruukki, telakka ja A. Ahlströmin Varkauden konepaja.
Mika Vaihekoski
Mika Vaihekoski on suomalainen taloustieteilijä, joka on vuodesta 2013 toiminut Turun yliopiston kauppakorkeakoulun rahoituksen professorina. Sitä ennen hän toimi 2004–2013 vastaavassa tehtävässä Lappeenrannan teknillisessä yliopistossa.
Vaihekoski valmistui kauppatieteiden maisteriksi Turun kauppakorkeakoulusta 1993 ja aloitti vuonna 1995 jatko-opinnot rahoituksen valtakunnallisessa tutkijakoulussa (Graduate School of Finance and Financial Accounting). Hän vieraili yhdysvaltalaisen Northwestern-yliopiston Kellogg Graduate School of Managementin professorina ASLA-Fulbright-stipendillä 1997-1998. Vaihekoski suoritti lisensiaatin tutkinnon 1996 ja tohtorin tutkinnon 1999 Svenska handelshögskolanissa Helsingissä. Sen jälkeen hän toimi yliassistenttina Helsingin kauppakorkeakoulussa sekä rahoitusinstituutin johtajana LTT-Tutkimus Oy:ssä, kunnes hänet nimitettiin rahoituksen professoriksi ensin Lappeenrantaan 2004 ja vuonna Turkuun.
Keila-Joan voimalaitos
Keila-Joan voimalaitos () on Virossa Harjumaalla Keilassa sijaitseva Keila jõessa toimiva vesivoimalaitos. Voimalan voimalarakennus ja pato sijaitsevat Keila-Joan kylässä.
Voimala sijaitsee 1,7 kilometriä Keila jõen joensuusta aivan Keilan kosken niskalla. Se hyödyntää, aikaisempien vesimyllyjenkin tapaan, joessa kolmen vesiputouksen matkalla tapahtuvaa olevaa luontaista yli 8 metrin putotusta. Suurin pudotus on kuuluisalla Keilan vesiputouksella, joka on 6,0 metriä korkea. Muut putoukset on 0,5 ja 1,5 metriä korkeita.
Vesi tuodaan voimalaitokselle yläjuoksulle rakennetulla 100 metriä pitkää kanavaa pitkin. Kanava on noin 2 metriä syvä ja sen vedenäärää on kasvatettu rakentamalla Keila jõgeen kanavan alle 1,2 metriä korkea ja 75 metriä leveä pohjapato. Se nostaa kanavassa virtaavan veden korkeudeksi kaksi metriä. Voimalassa sijaitsee yksi Kaplan-turbiini, jonka sähkögeneraattorin nimellisteho on 0,365 MW.
Voimalaitos kuuluu nykyään Eesti Energialle. Voimalan sähköenergian vuosituotanto on 2,5 GWh vuodessa.
Vuonna 1831–1833 rakennettu suuri vesimylly muutettiin sähkögenerattorin avulla sähkövoimalaksi vuonna 1928. Silloin sen sähköteho oli aluksi 0,125 MW. Voimalaa modernisoitiin vuonna 1936 ja 1950-luvulla siihen lisättiin toinen 0,125 MW generaattori. Voimala toimi 0,25 MW teholla 1990-luvun lopulle, jolloin se suljettiin. Vuosina 2004–2005 voimalan rakennus kunnostettiin ja sille palautettiin 1920-luvun ilme. Voimalaitos alkoi tuottaa taas sähköä vuonna 2005, jolloin sen sähköteho oli nostettu arvoon 0,365 MW.
Grand Slam (täsmennyssivu)
Grand Slam voi tarkoittaa ainakin seuraavia:
Skate (pelisarja)
Skate on EA Black Boxin kehittämä ja Electronic Artsin julkaisema videopelisarja. Ensimmäinen Skate-peli julkaistiin 2007 Tony Hawk’s-pelisarjan kilpailuttamiseksi.